
# Песошин Татарстанда сыйфатлы торак өчен өстәмә 1,8 млрд сум акча бүлеп бирде

2025 ел ахырына республикада авария хәлендәге һәм тузган торак өлеше торак фондының гомуми күләмендә 0,2 процентка кадәр кимергә тиеш.

Татарстан Хөкүмәте ТР халкын сыйфатлы торак белән тәэмин итү программасын финанслауны 1,8 млрд сумга арттырган, тиешле карарны республика Премьер-министры Алексей Песошин имзалады.

Документ «Татарстан Республикасы халкын сыйфатлы торак һәм торак-коммуналь хуҗалык хезмәтләре белән тәэмин итү» программасына үзгәрешләр кертә.

Карардан күренгәнчә, Татарстанда 2020 елдан 2025 елга кадәр сыйфатлы торак төзелешенә 128,7 млрд сум акча тотылачак. Республика бюджетыннан программага 87,5 млрд сум бүлеп биреләчәк, калган сумма федераль бюджеттан һәм бюджеттан тыш чыганаклардан алыначак.

2025 ел ахырына Татарстанда торак биналарның гомуми мәйданы бер кешегә 31,4 квадрат метрга кадәр арту көтелә, шул ук вакытта авария хәлендәге һәм тузган торак өлеше торак фондының гомуми күләмендә 0,2 процентка кадәр кимергә тиеш.


Следите за самым важным и интересным в Telegram-каналеТатмедиа

## Нет комментариев
Песошин Татарстанда сыйфатлы торак өчен өстәмә 1,8 млрд сум акча бүлеп бирде